Мы махуэхэм
Гъатхэпэм и 8, бэрэжьей
ЦIыхубзхэм я дунейпсо махуэщ. 1910 гъэм Социалистическэ Интернационалым Копенгаген (Дание) унафэ къыщищтащ гъатхэпэм и 8-р ЦIыхубзхэм я дунейпсо махуэу къэлъытэным теухуауэ.
Сирием и Революцэм и махуэщ
1722 гъэм Пётр Езанэм унафэ ищIащ Урысейр нэхъапэм зи ужь имыта Iуэхум — дуней щытыкIэм кIэлъыплъыным, абы зэрызихъуэжыр тхыным — елэжьын IуэхущIапIэ къызэрагъэпэщыну.
1728 гъэм Москва щызэхэтащ Пётр ЕтIуанэр пащтыхь зэрыхъуам ехьэлIа дауэдапщэхэр.
1914 гъэм «Работница» журналым и япэ номерыр къыдэкIащ.
1923 гъэм «Адыгэ макъ» (Адыгэ Республикэ) газетым и япэ номерыр къыдэкIащ.
1936 гъэм Налшык къыщызэIуахащ Кировым и цIэр зезыхьэ санаторэр.
1940 гъэм Пермь къалэм и цIэр Молотов жиIэу зэрахъуэкIат, СССР-м и ЦIыхубэ Комиссархэм я Советым и унафэщI Молотов Вячеслав и ныбжьыр илъэс 50 зэрырикъум и саулыкъукIэ. 1957 гъэм къалэм нэхъапэм иIа Пермь цIэр фIащыжауэ щытащ.
1944 гъэм СССР-м ЗыхъумэжыныгъэмкIэ и къэрал комитетым 1944 гъэм гъатхэпэм и 5-м къищта унафэ №5309сс-м ипкъ иткIэ балъкъэр лъэп-къыр Къэбэрдей-Балъкъэр АССР-м ирашащ.
Польшэм щыщ тхакIуэ, щIэныгъэлI, ди щIыналъэм зыплъыхьакIуэ къакIуэу адыгэхэм я псэукIэм теухуауэ илъэгъуахэр зытхыжа, сурэтхэр зыщIа Потоцкий Ян къызэралъхурэ илъэс 256-рэ ирокъу.
УФ-м щIыхь зиIэ и артисткэ, КъБР-м и цIыхубэ артисткэ Сибэч Быхуэ къызэралъхурэ илъэс 99-рэ ирокъу.
Экономикэ щIэныгъэхэм я доктор, профессор Арэшыкъуэ Виктор и ныбжьыр илъэс 81-рэ ирокъу.
Техникэ щIэныгъэхэм я доктор, КъБКъМУ-м и профессор, ЩIДАА-м и академик Къаскъул Мусэбий и ныбжьыр илъэс 77-рэ ирокъу.
Филологие щIэныгъэхэм я доктор, профессор, ЩIДАА-м и академик Унэрокъуэ Рае къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 5 — 6, жэщым градуси 2 — 3 щыхъунущ.
Гъатхэпэм и 9, махуэку
Урысей дзэ къулыкъущIэ, контр-адмирал Черкасский Михаил къызэралъхурэ илъэси 135-рэ ирокъу.
Совет къэрал къулыкъущIэ, Социалист Лэжьыгъэм и ЛIыхъужь Молотов Вячеслав къызэралъхурэ илъэси 127-рэ ирокъу.
Актёр цIэрыIуэ, режиссёр, СССР-м и цIыхубэ артист Волонтир Михай къызэралъхурэ илъэс 83-рэ ирокъу.
УэрэджыIакIуэ, актрисэ, РСФСР-м и цIыхубэ артисткэ Голубкинэ Ларисэ и ныбжьыр илъэс 77-рэ ирокъу.
ЩIым и япэ космонавт, Совет Союзым и ЛIыхъужь Гагарин Юрий къызэралъхурэ илъэс 83-рэ ирокъу.
КъэфакIуэ, КъБР-м щIыхь зиIэ и артисткэ Къарэжь Людмилэ къыщалъхуа махуэщ.
СтIолыщхьэ теннисымкIэ СССР-ми Европэми я чемпионкэ, КъБР-м физкультурэмрэ спортымкIэ щIыхь зиIэ и лэжьакIуэ Батыр ФатIимэ къыщалъхуа махуэщ.
КъБР-м и Парламентым и УнафэщI Егоровэ Татьянэ къыщалъхуа махуэщ.
Балетмейстер, КъБР-м щэнхабзэмкIэ щIыхь зиIэ и лэжьакIуэ Тхьэмокъуэ Мартин и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси5 — 8, жэщым градуси 2 — 3 щыхъунущ.
Зыгъэхьэзырар ЖьэкIэмыхъу Маринэщ.
